《除夕 其二》
明代·陈天资

绝塞逢春岁欲新，天涯稚子转相亲。千家未撤三城戍，孤枕犹羁一病身。

北警频来魂亦怒，南书不至泪交侵。巡檐散步青云下，苦忆霜鬟守岁人。

作者简介：陈天资，号石冈。饶平人。明世宗嘉靖十四年（一五三五）进士。官湖广布政使。致政归。留心搜辑地方文献，有《东里志》。清康熙《潮州府志》卷九上有传。